双调・寿阳曲山市晴岚
作者：马致远
朝代：元

paragraphs: 花村外，草店西，晚霞明雨收天霁。
四围山一竿残照里，锦屏风又添铺翠。
远浦帆归夕阳下，酒旆闲，两三航未曾着岸。
落花水香茅舍晚，断桥头卖鱼人散。
平沙落雁南传信，北寄书，半栖近岸花汀树。
似鸳鸯失群迷伴侣，两三行海门斜去。
潇湘夜雨渔灯暗，客梦回，一声声滴人心碎。
孤舟五更家万里，是离人几行情泪。
烟寺晚钟寒烟细，古寺清，近黄昏礼佛人静。
顺西风晚钟三四声，怎生教老僧禅定？渔村夕照鸣榔罢，闪暮光，绿杨堤数声渔唱。
挂柴门几家闲晒网，都撮在捕鱼图上。
江天暮雪天将暮，雪乱舞，半梅花半飘柳絮。
江上晚来堪画处，钓鱼人一蓑归去。
洞庭秋月芦花谢，客乍别，泛蟾光小舟一叶。
豫章城故人来也，结末了洞庭秋月。